189 
Stammen udskydende Rødder, som alle udmærke sig ved deres be- 
tydelige Styrke og Stivhed, vilde øjensynlig om kortere eller læn- 
gere Tid naa Jorden, ganske paa samme Maade, om ikke just i 
saa regelmæssige Buer som Luftrødderne eller Støtterødderne paa 
Mangroveplanterne. De store kvarter- eller fodlange Adventivrødder 
blive, især efter at de fra deres yderste Ender have udskudt Side- 
rødder, her stærkt opsvulmede, hvorved de antage en mer eller 
mindre regelmæssig Kølleform. Deres Spids er lavt kuppelformet; 
Rodhætten er ligesom paa de yngre ikke udvendig tydelig, tør og 
sortladen. Derimod ere de nylig fra Stammens Indre frembrudte 
"Rødders Spidser gule eller brungule, og deres slimede Yderflade og 
bløde Konsistens antyder deres Ungdom. 
Til. disse paafaldende Luftrodsdannelser fandt jeg ingen An- 
tydning hos de andre i Buitenzorgerhaven dyrkede Myristica-Arter. 
Den bedst bekendte, det malayiske Arkipelags herlige Kulturplante, 
M. fragrans, vides heller ikke at frembringe saadanne; men den er 
ogsaa i sit Ydre meget forskellig fra de fleste andre sydasiatiske 
Former, saasom M. Horsfieldii, M. glauca, M. silvatica, M. pendulina, 
M. laevigata 0.a., der alle ere meget store, særdeles storbladede 
Træer. Overhovedet kender jeg, naar jeg ser bort fra Mangrove- 
træerne, kun en Canarium-Art, som frembringer lignende Rødder. 
Hos denne sidste er det øjensynligt, at det er de nederste af disse, 
der, naar de have naaet ned i Jorden, udvikle sig til de for i det 
mindste mange Arter af Slægten ejendommelige, sammentrykte 
Støtterødder, der kaldes ,Brædtrødder". Til denne Dannelse var 
der paa den her omtalte Amboina-Art af Myristica endnu ingen 
tydelige Spor i Buitenzorgs Have. Jeg maa derfor lade staa hen, 
til hvilken Nytte de ere i dette Tilfælde; Spørgsmaalet vil vel 
kunne løses i Skovene paa Amboina selv. Pnevmatoder ere de 
næppe; de have ingen store Lenticeller og intet Aérenkym, og 
Træets Levested (det er utvivlsomt et Urskovtræ) tyder heller ikke 
påa slige Organers Nødvendighed eller Hensigtsmæssighed. 
En Undersøgelse i Literaturen har vist mig, at man alt for- 
længst har bemærket lignende Rødder paa Myristica fatua Houtt. 
